Der walt stůnt alle grise
Der walt stůnt alle grise·
vor sne vnd ǒch vor ise·
der ist in liehter varwe  gar·
nemt sin war·
stolzú kint·
vnd reient da die blůmen sint·

Ich bin holt dem meien·
dar inne sach ich reien·
min liep vnder der linden schat·
manig blat·
ir da wac·
fúr der heissen svnne tag·

Vf manigen gruͤnem rise·
hort ich sůsse wise·
singen kleinú voglin·
blv̊men schin·
ich da vant·
heide hat ir lieht gewant·

Deutsche Philologie
Deutschland
13. Jahrhundert
Mittelhochdeutsch
Versdichtung
Neidhart
Codex Manesse